

Οΐ9ίΙΛ!5^9η0£) I 
ΤΐΊβοϋοΓοβ ΜουιηΐΜΐ 
03ΐβ: 2008.04.2<Λ9;26:08 
ΕΕ3Τ 
Ρβ380Γ: 3ίΒίΒα ΡΟΡ 
(6Γπϋβϋΰ6<ΐ1 I 
ι_ο^^ι^οη: ΕϋιπίΚο 

Τνρο9Γ3Γίο 


1203 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 70 

22 Απριλίου 2008 


ΝΟΜΟΣ ΥΠ’ ΑΡΙΘΜ. 3658 

Μέτρα για την Προστασία των Πολιτιστικών Αγαθών 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Σύσταση Διεύθυνσης 

Συνιστάται στο Υπουργείο Πολιτισμού (ΥΠ.ΠΟ.) υπη¬ 
ρεσιακή μσνάδα σε επίπεδο Διεύθυνσης, με τίτλσ 
«Διεύθυνση Τεκμηρίωσης και Πρσστασίας Πσλιτιστικών 
Αγαθών», η σπσία υπάγεται στη Γενική Διεύθυνση Αρ- 
χαιστήτων και Πσλιτιστικής Κληρονσμιάς. 

Άρθρο 2 

Σκοπός 

Σκοπός της Διεύθυνσης είναι η προστασία των πο¬ 
λιτιστικών αγαθών και η καταπολέμηση της αρχαιο¬ 
καπηλίας, ιδίως με την αναζήτηση, την τεκμηρίωση 
προέλευσης και διακίνησης και τη διεκδίκηση κινητών 
μνημείων, κατά την έννοια του ν. 3028/2002 (ΦΕΚ153 Α'), 
τα οποία είναι προϊόντα κλοπής, υπεξαίρεσης, παράνο¬ 
μης ανασκαψής ή ανέλκυσης (από το βυθό θάλασσας, 
λίμνης ή ποταμού) ή έχουν παρανόμως διακινηθεί στο 
εσωτερικό ή το εξωτερικό. 

Άρθρο 3 

Διάρθρωση και αρμοδιότητες 

Η Διεύθυνση συγκροτείται από τα παρακάτω Τμή¬ 
ματα: 

1. Τμήμα Προϊστορικών και Κλασικών Αρχαιοτήτων (μέ¬ 
χρι και το τέλος του 4ου αιώνα μ.Χ.), στην αρμοδιότητα 
του οποίου υπάγονται τα θέματα που αφορούν: 

α. στην τεκμηρίωση προέλευσης και διακίνησης: 

I. ευρημάτων παράνομης ανασκαφής ή ανέλκυσης, 

II. κλαπέντων ή υπεξαιρεθέντων κινητών μνημείων 
προερχομένων από την Ελληνική Επικράτεια, όπως αυτή 
ορίζεται στο άρθρο 1 του ν. 3028/2002, ανεξαρτήτως 
προέλευσης (μουσεία, αρχαιολογικοί χώροι, χώροι λα¬ 
τρείας, ιδιώτες κ.λπ.), 

III. παρανόμως εισαγομένων από τρίτες χώρες ή εξα¬ 
γομένων σε αυτές ή παρανόμως διακινουμένων εντός 
της Ευρωπαϊκής Ένωσης κινητών μνημείων. 


β. στην αναζήτηση κάθε στοιχείου που μπορεί να 
συμβάλλει στην τεκμηρίωση απαίτησης του Ελληνικού 
Δημοσίου επί κινητών μνημείων της περιόδου αυτής, 
καθώς και στην εισήγηση των απαιτούμενων ενεργειών 
για τη διεκδίκηση και την ανάκτησή τους, 

γ. στη συνδρομή προς τις αρμόδιες Υπηρεσίες του 
Υπουργείου Πολιτισμού για τη δικαστική διεκδίκηση στο 
εσωτερικό και εξωτερικό κινητών μνημείων, τα οποία 
έχουν κλαπεί ή υπεξαιρεθεί ή είναι προϊόντα παράνομης 
ανασκαφής ή έχουν παρανόμως ανελκυθεί ή διακινη- 
θεί. 

2. Τμήμα Βυζαντινών και Μεταβυζαντινών Αρχαιοτήτων 
(από την αρχή του 5ου αιώνα μ.Χ. μέχρι και το 1830), 
στην αρμοδιότητα του οποίου υπάγονται τα θέματα 
που αφορούν: 

α. στην τεκμηρίωση προέλευσης και διακίνησης: 

I. ευρημάτων παράνομης ανασκαφής ή ανέλκυσης, 

II. κλαπέντων ή υπεξαιρεθέντων κινητών μνημείων 
προερχομένων από την Ελληνική Επικράτεια, όπως αυτή 
ορίζεται στο άρθρο 1 του ν. 3028/2002, ανεξαρτήτως 
προέλευσης ή κυριότητας αυτών (μουσεία, αρχαιολο¬ 
γικοί χώροι, χώροι λατρείας, ιδιώτες κ.λπ.), 

III. παρανόμως εισαγομένων από τρίτες χώρες ή εξα¬ 
γομένων σε αυτές ή παρανόμως διακινουμένων εντός 
της Ευρωπαϊκής Ένωσης κινητών μνημείων, 

β. στην αναζήτηση κάθε στοιχείου το οποίο μπορεί να 
συμβάλλει στην τεκμηρίωση απαίτησης του Ελληνικού 
Δημοσίου επί κινητών μνημείων της περιόδου αυτής, 
καθώς και στην εισήγηση των απαιτούμενων ενεργειών 
για τη διεκδίκηση και ανάκτησή τους, 

γ. στη συνδρομή προς τις αρμόδιες Υπηρεσίες του 
Υπουργείου Πολιτισμού για τη δικαστική διεκδίκηση 
στο εσωτερικό και το εξωτερικό κινητών μνημείων, τα 
οποία έχουν κλαπεί ή υπεξαιρεθεί ή είναι προϊόντα πα¬ 
ράνομης ανασκαφής ή έχουν παρανόμως ανελκυθεί ή 
διακινηθεί. 

3. Τμήμα Νεοτέρων Μνημείων (από το 1831 και μετά), 
στην αρμοδιότητα του οποίου υπάγονται τα θέματα 
που αφορούν: 

α. στην τεκμηρίωση προέλευσης και διακίνησης: 

I. κλαπέντων ή υπεξαιρεθέντων κινητών νεοτέρων 
μνημείων προερχομένων από την Ελληνική Επικράτεια, 
όπως αυτή ορίζεται στο άρθρο 1 του ν. 3028/2002, ανε¬ 
ξαρτήτως προέλευσης ή κυριότητας αυτών (μουσεία, 
χώροι λατρείας, ιδιώτες κ.λπ.). 

II. παρανόμως εισαγομένων από τρίτες χώρες ή εξα¬ 
γομένων σε αυτές ή παρανόμως διακινουμένων εντός 
της Ευρωπαϊκής Ένωσης κινητών μνημείων, 
β. στην αναζήτηση κάθε στοιχείου το οποίο μπορεί να 
συμβάλλει στην τεκμηρίωση απαίτησης του Ελληνικού 
Δημοσίου επί νεοτέρων κινητών μνημείων της περιόδου 
αυτής, καθώς και στην εισήγηση των απαιτουμένων 
ενεργειών για τη διεκδίκηση και ανάκτησή τους, 
γ. στη συνδρομή προς τις αρμάδιες Υπηρεσίες τσυ 
Υπουργείου Πολιτισμού για τη δικαστική διεκδίκηση 
στο εσωτερικό και το εξωτερικό κινητών μνημείων που 
έχουν κλαπεί ή υπεξαιρεθεί ή είναι προϊόντα παράνομης 
ανασκαφής ή έχουν παρανόμως ανελκυθεί ή διακινη- 
θεί. 

4. Τμήμα Παρακολούθησης και Καταγραφής, στην 
αρμοδιότητα του οποίου υπάγονται τα θέματα που 
αφορούν: 

α. στην τήρηση και ηλεκτρονικών αρχείων: 

I. κλαπέντων ή υπεξαιρεθέντων κινητών μνημείων, 

II. παράνομων ανασκαφών ή ανελκύσεων, 

III. κατασχεθέντων κινητών μνημείων, 

IV. προσώπων που εμπλέκονται στην παράνομη απά- 
κτηση και διακίνηση κινητών μνημείων, 

V. προσώπων που κατέχουν ανιχνευτές μετάλλου ή 
άλλα άργανα διασκόπησης για τη διερεύνηση του υπε¬ 
δάφους, του βυθού ή του πυθμένα, τηρουμένων στην πα¬ 
ρούσα και την προηγούμενη περίπτωση των διατάξεων 
περί προστασίας δεδομένων προσωπικού χαρακτήρα, 
όπως εκάστοτε ισχύουν, 

β. στην τήρηση αντίστοιχου φωτογραφικού αρχείου 
των υπό στοιχεία I έως III περιπτώσεων και αρχείου 
εντύπων της υπό στοιχείο V περίπτωσης, 
γ. στην παρακολούθηση της διεθνούς αγοράς κινητών 
μνημείων, είτε μέσω Διαδικτύου, έντυπων καταλάγων 
αγοραπωλησιών, δημοπρασιών, εκθέσεων ή με κάθε 
άλλο πράσφορο μέσο, 

δ. στην παρακολούθηση νέων αποκτημάτων απά μου¬ 
σεία και άλλα νομικά ή φυσικά πράσωπα του εξωτερικού 
και στη σύνταξη καταλόγων με ευρήματα ελληνικού 
ενδιαφέροντος σε αυτά, 

ε. στην αναζήτηση κάθε στοιχείου, το οποίο μπορεί 
να συμβάλλει στην τεκμηρίωση απαιτήσεων του Ελλη¬ 
νικού Κράτους, 

στ. στην παρακολούθηση και την ενημέρωση των 
Κεντρικών, Περιφερειακών και Ειδικών Περιφερειακών 
Υπηρεσιών του ΥΠ.ΠΟ. σχετικά με τις τρέχουσες τιμές 
των κινητών μνημείων στη διεθνή και ελληνική αγορά. 

5. Τμήμα Νομικής Τεκμηρίωσης, στην αρμοδιότητα του 
οποίου υπάγονται τα θέματα που αφορούν: 

α. στη νομική τεκμηρίωση των απαιτήσεων του Ελ¬ 
ληνικού Δημοσίου για την ανάκτηση κινητών μνημείων, 
κλαπέντων ή υπεξαιρεθέντων, προερχομένων απά παρά¬ 
νομη ανασκαφή ή ανέλκυση ή παρανάμως διακινηθέντων 
στο εσωτερικό ή το εξωτερικό, 
β. στην τήρηση αρχείου διεθνών, πολυμερών και δι¬ 
μερών συμβάσεων για την προστασία της πολιτιστικής 
κληρονομιάς, των διατάξεων του αντίστοιχου ισχύοντος 
δικαίου και της συναφούς νομολογίας των διεθνών, κοι¬ 
νοτικών, αλλοδαπών και Ελληνικών Δικαστηρίων. 

6. Τμήμα Διοικητικής και Οικονομικής Υποστήριξης, 
στην αρμοδιάτητα του οποίου υπάγονται η γραμματει¬ 
ακή υποστήριξη, η διαχείριση και η διεκπεραίωση των 


οικονομικών θεμάτων, η τήρηση του αρχείου και του 
πρωτοκάλλου και τα θέματα του εκτάκτου προσωπικού 
της Διεύθυνσης. 

Άρθρο 4 

Υποχρέωση συνεργασίας και συνδρομής 

1. Η Διεύθυνση, για την εκπλήρωση του σκοπού της, 
συνεργάζεται με τις αρμάδιες υπηρεσίες άλλων χωρών, 
καθώς και με τις εισαγγελικές, τελωνειακές, διωκτικές 
και λοιπές αρχές και υπηρεσίες της Χώρας. 

2. Οι δημάσιες αρχές και υπηρεσίες, τα νομικά πρόσω¬ 
πα δημοσίου δικαίου, οι οργανισμοί τοπικής αυτοδιοί¬ 
κησης, οι φορείς του ευρύτερου δημόσιου τομέα και τα 
αναγνωρισμένα από το κράτος μουσεία υποχρεούνται 
σε άμεση παροχή στοιχείων και συνδρομή στη Διεύθυν¬ 
ση, αυτεπαγγέλτως ή κατάπιν αιτήματός της. 

3. Το προσωπικό του Υπουργείου Πολιτισμού υποχρε- 
ούται να παρέχει τη συνδρομή του στις διωκτικές αρχές, 
με εντολή της Υπηρεσίας του και πέραν του νομίμου 
ωραρίου της υπηρεσίας. Με απόφαση του Υπουργού 
Πολιτισμού, η οποία δημοσιεύεται στην Εφημερίδα της 
Κυβερνήσεως, καθορίζονται οι όροι, οι προϋποθέσεις 
και κάθε άλλη αναγκαία λεπτομέρεια για την παροχή 
της συνδρομής αυτής. 

Άρθρο 5 

Διάθεση Προσωπικού της Ελληνικής Αστυνομίας 

Με απάφαση του Αρχηγού της Ελληνικής Αστυνομίας 
διατίθεται στη Διεύθυνση αξιωματικές του Τμήματος 
Δίωξης Αρχαιοκαπηλίας της Διεύθυνσης Ασφάλειας 
Αττικής, ως σύνδεσμος εξασφάλισης της συνεργασίας 
μεταξύ της Υπηρεσίας αυτής και της Ελληνικής Αστυ¬ 
νομίας σε θέματα αντιμετώπισης της αρχαιοκαπηλίας. 
Η διάρκεια της διάθεσης δεν μπορεί να υπερβαίνει τα 
τρία έτη. 

Άρθρο 6 

Εισαγγελέας Προστασίας Πολιτιστικών Αγαθών 

Στην Εισαγγελία Πλημμελειοδικών Αθηνών ορίζεται 
απά τον Διευθύνοντα αυτήν, Εισαγγελικάς Αειτουργάς, 
με τον αναπληρωτή του, αρμόδιος για την προστα¬ 
σία των Πολιτιστικών Αγαθών, ο οποίος εποπτεύει όλη 
την προανακριτική διαδικασία, ασκεί την ποινική δίωξη 
για αδικήματα που προβλέπονται στη νομοθεσία περί 
προστασίας των πολιτιστικών αγαθών, επιμελείται δε 
την εκτέλεση των κύριων και παρεπόμενων ποινών που 
επιβάλλονται. 

Άρθρο 7 

Επιτροπή Εμπειρογνωμόνων 

1. Με απάφαση του Υπουργού Πολιτισμού συγκροτεί¬ 
ται εννεαμελής Επιτροπή Εμπειρογνωμάνων με τριετή 
θητεία που μπορεί να ανανεωθεί. Με την ίδια απόφα¬ 
ση ορίζεται από τα μέλη της ο πρόεδρος και ο ανα¬ 
πληρωτής του. Χρέη γραμματέα ασκεί υπάλληλος της 
Διεύθυνσης, κατηγορίας ΠΕ Αρχαιολάγων ή Διοικητικού, 
ο οποίος ορίζεται με τον αναπληρωτή του απά τον 
Προϊστάμενο της Διεύθυνσης. Με την ίδια απάφαση, 
ρυθμίζονται τα ειδικότερα θέματα οργάνωσης και λει¬ 
τουργίας της Επιτροπής. 

2. Η Επιτροπή αποτελείται απά τον εκάστοτε Προ¬ 
ϊστάμενο της Γενικής Διεύθυνσης Αρχαιοτήτων και 
Πολιτιστικής Κληρονομιάς του Υπουργείου Πολιτισμού, 
τον εκάστοτε Προϊστάμενο του Τμήματος Δίωξης 

Αρχαιοκαπηλίας, έναν Νομικό Σύμβουλο του Υπουρ¬ 
γείου Πολιτισμού, έναν συνεργάτη του Γραφείου του 
Υπουργού Πολιτισμού, μέλη Δ.Ε.Π. πανεπιστημίων της 
ημεδαπής ή αλλοδαπής ή από ερευνητές αναγνωρισμέ¬ 
νων ερευνητικών ιδρυμάτων ή από άλλους έγκριτους 
επιστήμονες ή από υπαλλήλους κατηγορίας ΠΕ του 
Υπουργείου Πολιτισμού ή από άλλα πρόσωπα ανα¬ 
γνωρισμένου κύρους ή εμπειρίας στην αρχαιολογία, 
αρχιτεκτονική, ιστορία της τέχνης, στο δίκαιο της πο¬ 
λιτιστικής κληρσνσμιάς και στην καταπολέμηση της 
αρχαιοκαπηλίας. 

3. Η Επιτροπή Εμπειρογνωμόνων: α) παρέχει συνδρομή 
στη Διεύθυνση για την επιστημονική τεκμηρίωση και την 
πρσέλευση των κινητών μνημείων, καθώς και για κάθε 
άλλο επιστημονικό θέμα που άπτεται του αντικειμένου 
της Διεύθυνσης, β) γνωμοδοτεί για κάθε θέμα, σύναψές 
με τσ έργα της Διεύθυνσης, το οποίο παραπέμπεται 
στην Επιτροπή από τον Προϊστάμενο της Διεύθυνσης. 

4. Με κσινή απόφαση των Υπουργών Οικονομίας και 
Οικονομικών και Πολιτισμού ορίζεται η αμοιβή των με¬ 
λών της Επιτροπής Εμπειρογνωμόνων. 

Άρθρο 8 
Προσωπικό 

1. Η Διεύθυνση Τεκμηρίωσης και Πρσστασίας Πσλιτι- 
στικών Αγαθών στελεχώνεται ως ακολούθως: 

α. Από το σύνολο των οργανικών θέσεων τσυ Υπουρ¬ 
γείου Πολιτισμού διατίθενται στη Διεύθυνση σαράντα 
επτά (47) θέσεις, οι οποίες κατανέμονται ως εξής: είκοσι 
τέσσερις (24) ΠΕ Αρχαιολόγων και ΠΕ Ιστορικών Τέχνης, 
τρεις (3) ΠΕ Πληροφορικής, επτά (7) ΠΕ Διοικητικού, 
τρεις (3) ΤΕ Πληροφορικής, έξι (6) ΤΕ Διοικητικού - λο¬ 
γιστικού, δύο (2) ΤΕ Γραψικών Τεχνών και Καλλιτεχνι¬ 
κών Σπουδών και δύο (2) ΥΕ Επιμελητών. Η ανωτέρω 
κατανομή θα πραγματοποιηθεί χωρίς αύξηση των ήδη 
υφιστάμενων σργανικών θέσεων τσυ Υπουργείου Πο¬ 
λιτισμού. 

β. Με πρόσληψη ειδικού επιστημονικού προσωπικού 
αυξημένων προσόντων και εξειδικευμένων γνώσεων σε 
γνωστικά αντικείμενα αρμοδιοτήτων της Διεύθυνσης 
Τεκμηρίωσης και Προστασίας Πολιτιστικών Αγαθών, τα 
οπαία ορίζονται με απόφαση του Υπουργού Πολιτισμού, 
που δημοσιεύεται στην Εφημερίδα της Κυβερνήσεως. 
Γ ια τις ανάγκες της στελέχωσης της Διεύθυνσης Τ εκ¬ 
μηρίωσης και Πρσστασίας Πολιτιστικών Αγαθών συνι- 
στώνται στο Υπουργείο Πολιτισμού πέντε (5 ) θέσεις 
ειδικσύ επιστημονικού προσωπικού. Η στελέχωση των 
θέσεων τσυ ειδικού επιστημονικού προσωπικού γίνεται 
ως εξής: ^ ^ 

ί. Με πρόσληψη ειδικού επιστημονικού προσωπικού με 
σύμβαση εργασίας ιδιωτικσύ δικαίου ορισμένου ή αορί¬ 
στου χρόνου. Ο καθορισμός των θέσεων πσυ πληρού- 
νται με σύμβαση ορισμένου ή αορίστου χρόνου γίνεται 
με την προκήρυξη πλήρωσης των θέσεων. 

ίί. Με απόσπαση ή μετάταξη υπαλλήλων από τσν ευ¬ 
ρύτερο δημόσιο τομέα, όπως αυτός κάθε ψορά οριοθε- 
τείται, που έχουν τα αντίστοιχα προσόντα. Η απόσπαση 
ή μετάταξη γίνεται με καινή απόφαση του Υπουργού 
Πολιτισμού και του οικείου κατά περίπτωση Υπουργσύ, 
σύμφωνα με τις κείμενες διατάξεις. 

γ. Στα πρσσωπικό της περίπτωσης β' (ειδικό επιστη¬ 
μονικό προσωπικό) της παραγράφου 1 του παρόντος, 
για όσο χρονικό διάστημα υπηρετούν στις υπηρεσίες 


της Διεύθυνσης, καταβάλλονται ειδικές αποδοχές που 
καθορίζονται με κοινή απόφαση των Υπσυργών Οικο- 
νσμίας και Οικονομικών και Πολιτισμού. 

2.α. Προϊστάμενος της Διεύθυνσης ορίζεται υπάλληλος 
του κλάδου ΠΕ Αρχαιολόγων. 

β. Προϊστάμενοι των Τμημάτων της Διεύθυνσης ορίζο¬ 
νται υπάλληλοι των εξής κατά περίπτωση κλάδων: 

ί. Τμήμα Προϊστορικών και Κλασικών Αρχαιστήτων: 
ΠΕ Αρχαιολόγων (ειδικότητας Προϊστορικών-Κλασικών 
Αρχαιοτήτων). 

ίί. Τμήμα Βυζαντινών και Μεταβυζαντινών Αρχαιοτήτων: 
ΠΕ Αρχαιολόγων (ειδικότητας Βυζαντινών-Μεταβυζαντι- 
νών Αρχαιοτήτων). 

ίϋ. Τμήμα Νεοτέρων Μνημείων: ΠΕ Ιστορικών της Τέ¬ 
χνης ή ΠΕ Αρχαιολόγων (ειδικότητας Βυζαντινών-Με- 
ταβυζαντινών Αρχαιοτήτων). 

ίν. Τμήμα Παρακολούθησης και Καταγραφής: ΠΕ Αρ- 
χαισλόγων. 

V. Τμήμα Νομικής Τεκμηρίωσης: ΠΕ Δισικητικσύ (πτυ- 
χιούχσ Νομικού Τμήματος). 

νΙ. Τμήμα Διοικητικής και Οικονομικής Υποστήριξης: 
ΠΕ Δισικητικσύ. 

Άρθρο 9 

Χορήγηση αμοιβών - Εύφημος Μνεία 

1. Με κοινή απόφαση των Υπουργών Οικονομίας και 
Οικονομικών, Πολιτισμού και Εσωτερικών καθορίζονται 
οι δικαιούχοι, οι προϋποθέσεις, τα κριτήρια υπολογι¬ 
σμού, η προθεσμία και η διαδικασία χορήγησης της 
χρηματικής αμοιβής σε όποιον συμβάλλει στην ανά¬ 
κτηση μνημείων, τα οποία κατέχονται παρανόμως ή 
στην καταστολή των ποινικών αδικημάτων του ενάτου 
κεφαλαίου του ν. 3028/2002, όπως εκάστοτε ισχύει. 

2. Γ ια τη χορήγηση των αμοιβών αυτών εγγράψονται 
κατ’ έτος στον Τακτικό Προϋπολογισμό του Υπουργείου 
Πολιτισμού και σε ιδιαίτερο κωδικό αριθμό οι απαραί¬ 
τητες πιστώσεις. 

3. Χρηματική αμοιβή δεν καταβάλλεται όταν ο δικαι¬ 
ούχος έχει ήδη αμειψθεί με βάση άλλη διάταξη για την 
ίδια πληροφορία. 

4. Με απόφαση του Υπουργού Πολιτισμού είναι δυνα¬ 
τόν να απονέμεται, σε εξαιρετικές περιπτώσεις, εύφημος 
μνεία σε όποιον συμβάλλει στην ανάκτηση μνημείων ή 
στην πρόληψη και καταπολέμηση αδικημάτων του κε¬ 
φαλαίου 9 του V. 3028/2002, όπως εκάστοτε ισχύει. 

Άρθρο 10 

Κιβδηλεία Μνημείων 

Η διάταξη του άρθρου 66 του ν. 3028/2002 γίνεται 
παράγραφος 1 και προστίθεται παράγραφος 2, η οποία 
έχει ως εξής: 

«2. Με ποινή φυλάκισης τουλάχιστον ενός έτους τιμω¬ 
ρείται όποιος εισάγει, εξάγει, κατέχει εκμαγεία, αντίγρα¬ 
φα ή απομιμήματα μνημείων με σκοπό να τα διαθέσει 
ως γνήσια ή εν γνώσει του πιστοποιεί τα αντικείμενα 
αυτά ως γνήσια μέσω δηλώσεων, αξιολογήσεων, δημο¬ 
σιοποιήσεων, αποτυπώσεων σε σφραγίδες ή επιγραφές 
ή με κάθε άλλο μέσο ή παράσταση, εκτός εάν η πράξη 
τιμωρείται βαρύτερα με άλλη διάταξη. Η διάθεση των 
ανωτέρω αντικειμένων ως γνησίων τιμωρείται με φυλά¬ 
κιση τουλάχιστον δύο ετών, αν η πράξη δεν τιμωρείται 
βαρύτερα με άλλη διάταξη. Τα αντίγραφα, τα απομι¬ 
μήματα και τα όργανα κατασκευής αυτών κατάσχονται 
και δημεύονται.» 

Άρθρο 11 

Οργανωμένο Έγκλημα - Μέτρα Επιείκειας 

Στο τέλος της παραγράφου 1 του άρθρου 187 του 
Ποινικού Κώδικα προστίθεται η ακάλουθη ψράση: 

«καθώς και περισσάτερων κακουργημάτων που προ- 
βλέπονται και τιμωρούνται από τη νομοθεσία για την 
Προστασία των Αρχαιοτήτων και εν γένει της Πολιτι¬ 
στικής Κληρονομιάς.» 

Άρθρο 12 
Άρση απορρήτου 

Μετά την παράγραφο Ια του άρθρου 4 του ν. 2225/ 
1994 (ΦΕΚ 121 Α') προστίθεται παράγραφος 1β ως ακο¬ 
λούθως: 

«1β. Επιτρέπεται, επίσης, η άρση τσυ απσρρήτσυ για τη 
διακρίβωση των κακσυργημάτων πσυ προβλέπονται από 
το V. 3028/2002 «Για την προστασία των Αρχαιστήτων 
και εν γένει της Πσλιτιστικής Κληρσνσμιάς» (ΦΕΚ 153 
Α'), όπως σ νόμος αυτός εκάστοτε ισχύει.» 

Άρθρο 13 

Διεθνής Δικαιοδοσία Ελληνικών Δικαστηρίων - 
Εφαρμοστέο Δίκαιο 

1. Τα Ελληνικά Δικαστήρια έχουν αποκλειστική διεθνή 
δικαιοδοσία να εκδικάζουν διαφσρές πσυ αναφέρσνται 
σε θέματα κυριότητας, νομής και κατοχής κινητών μνη¬ 
μείων κατά την έννοια του ν. 3028/2002. 

2. Τα Ελληνικά Δικαστήρια έχσυν διεθνή δικαιοδσσία 
να διατάξουν κάθε πρόσφορο ασφαλιστικό μέτρο που 
αποσκοπεί στη συντήρηση ή διασφάλιση δικαιώματος 
που αφορά σε κινητά μνημεία κατά την έννοια του 
V. 3028/2002. 

3. Οι διατάξεις του ν. 3028/2002 εφαρμόζονται 
ανεξαρτήτως του εφαρμοστέου στην ένδικη σχέση 
δικαίσυ, στην περίπτωση κατά την σποία η ένδικη σχέ¬ 
ση αφορά σε κινητά μνημεία κατά την έννσια τσυ ως 
άνω νόμσυ. 

4. Τα αδικήματα πσυ προβλέπσνται στις πσινικές δια¬ 
τάξεις τσυ κεφαλαίου 9 του ν. 3028/2002, όπως εκάστο¬ 
τε ισχύει, διώκονται και τιμωρούνται σύμφωνα με τσυς 
ελληνικούς ποινικούς νόμους ακόμη και στην περίπτωση 
που τελέσθηκαν στην αλλοδαπή. 

Άρθρο 14 

Συγκρότηση Διυπουργικής Επιτροπής 

Α) Συγκροτείται Διυπουργική Επιτροπή για τον πολι¬ 
τικό συντονισμό επί θεμάτων προστασίας πσλιτιστικής 
κληρσνσμιάς, η οπσία θα αποτελείται από τσυς: 

1) Υπσυργό Πολιτισμσύ ως πρόεδρο, με αναπληρωτή 
τον Γ ενικό Γ ραμματέα του Υπουργείου Πολιτισμού. 

2) Υπουργό Εσωτερικών ως μέλος, με αναπληρωτή 
τον Γ ενικό Γ ραμματέα Δημόσιας Τ άξης. 

3) Υπουργό Δικαιοσύνης ως μέλος, με αναπληρωτή τον 
Γ ενικό Γ ραμματέα του Υπουργείου Δικαιοσύνης. 

Β) Η Επιτρσπή συγκαλείται από τσν πρόεδρό της και 
συνέρχεται στα Υπουργεία Πολιτισμού, το οποίο παρέ¬ 
χει και την αναγκαία γραμματειακή υποστήριξη. 

Άρθρο 15 

Έναρξη λειτουργίας της Διεύθυνσης 

1. Η έναρξη λειτουργίας της Διεύθυνσης ορίζεται με 
απόφαση του Υπουργού Πολιτισμού, η οποία δημοσι¬ 
εύεται στην Εφημερίδα της Κυβερνήσεως. 


2. Μετά τη σύσταση της νέας Διεύθυνσης και μετά 
τη στελέχωσή της, παύουν να ισχύουν οι αντίστοιχες 
αρμοδιότητες της Διεύθυνσης Μουσείων Εκθέσεων 
και Εκπαιδευτικών Προγραμμάτων και της Εφορείας 
Αρχαιοπωλείων και Ιδιωτικών Αρχαιολογικών Συλ¬ 
λογών. 

3. Η νέα Διεύθυνση συνεργάζεται και ενημερώνεται με 
στοιχεία που της παρέχει η Διεύθυνση Μουσείων Εκθέ¬ 
σεων και Εκπαιδευτικών Προγραμμάτων. Συνεργάζεται 
ομοίως με την Εφορεία Αρχαιοπωλείων και Ιδιωτικών 
Αρχαιολογικών Συλλόγων και τις αρμόδιες κατά τόπον 
Εφορείες Αρχαιοτήτων όποτε αυτό απαιτηθεί 

4. Από την ημερομηνία δημοσίευσης της απόφασης 
του Υπουργού Πολιτισμού που ορίζει την έναρξη της 
νέας Διεύθυνσης τροποποιούνται ή καταργούνται οι 
κατωτέρω διατάξεις: 

α. Το πρώτο εδάφιο της παραγράφου 2 του άρθρου 
10 του π.δ. 191/2003 (ΦΕΚ 146 Α') αναδιατυπώνεται ως 
εξής: 

«2. Τμήμα μη Δημοσίων Αρχαιολογικών Μουσείων και 
Συλλογών, Αρχαιοπωλείων, στην αρμοδιότητα του οποί¬ 
ου υπάγονται θέματα που αφορούν:». 

β. Η περίπτωση η' της παραγράφου 2 του άρθρου 10 
του π.δ. 191/2003 καταργείται. 

γ. Η περίπτωση 2 της παραγράφου 5 του άρθρου 44 
του π.δ. 191/2003 αντικαθίσταται ως εξής: 

«2) Τμήμα Μουσείων, Εκθέσεων και Εκπαιδευτικών 
Προγραμμάτων, στην αρμοδιότητα του οποίου υπάγο¬ 
νται θέματα σχετικά με την εκπόνηση και εφαρμογή 
μουσειολογικών και μουσειογραφικών μελετών, την 
έκθεση των αρχαιολογικών αντικειμένων στα Μσυσεία 
και Συλλογές αρμοδιότητας της κάθε Εφορείας, καθώς 
και τη διαχείριση και εν γένει τάξη και ευπρέπεια των 
εν λόγω Μσυσείων και την επιστημσνική μελέτη των 
συναφών ζητημάτων, τη χορήγηση άδειας μελέτης αρ¬ 
χαίων αντικειμένων εντός των Μσυσείων και των Συλλο¬ 
γών, τη δίωξη της αρχαιοκαπηλίας και της παράνομης 
διακίνησης αρχαίων σε συνεργασία με τη Διεύθυνση 
Τεκμηρίωσης και Προστασίας Πολιτιστικών Αγαθών 
του Υπουργείου Πολιτισμού, την άδεια εξαγωγής μη 
προστατευόμενων από τη νομοθεσία αντικειμένων, τσ 
σχεδίασμά, την σργάνωση και την παρουσίαση αρχαι¬ 
ολογικών, περιοδικών ή μόνιμων εκθέσεων, σε συνερ¬ 
γασία με την Κεντρική Υπηρεσία, το σχεδίασμά, την 
οργάνωση και την παρσυσίαση αρχαιολογικών περιο¬ 
δικών εκθέσεων, πρσγραμμάτων δραστηριστήτων και 
εκδηλώσεων σε ειδικούς χώρους, σε μουσεία, αρχαισ- 
λογικούς χώρους και σε σχολικσύς χώρσυς, με σκσπό 
την ενίσχυση τσυ κοινωνικού ή παιδευτικού ρόλου των 
μουσείων και την ενημέρωση τσυ κοινού σε θέματα πσ- 
λιτιστικής κληρονομιάς, και την εφαρμογή των σχετικών 
εγκυκλίων και οδηγιών, καθώς και τη χορήγηση αδειών 
ελευθέρας εισόδου στους αρχαιολογικούς χώρους και 
τα Μουσεία.» 

δ. Η περίπτωση γ' της παραγράφου 2 του άρθρου 47 
του π.δ. 191/2003 αντικαθίσταται ως εξής: 

«γ) Τμήμα Αρχείου Αρχαίων, στην αρμσδιότητα του 
οποίου υπάγεται η τήρηση του φωτογραφικού αρχείου 
της Εφορείας και του αρχείου αρχαιοπωλών, συλλεκτών 
και ιδιωτών κατόχων, σύμφωνα με τις διατάξεις τσυ 
V. 3028/2002.» 

ε. Το πρώτο εδάφιο του άρθρου 3 του π.δ. 133/1998 
(ΦΕΚ 106 Α') αντικαθίσταται ως εξής: 

«Αρμόδια κεντρική αρχή του Ελληνικού Δημοσίου για 
την εφαρμογή του παρόντος προεδρικού διατάγματος 
ορίζεται η Διεύθυνση Τεκμηρίωσης και Προστασίας Πο¬ 
λιτιστικών Αγαθών του Υπουργείου Πολιτισμού, η οποία 
έχει τις εξής αρμοδιότητες:». 

στ. Η διάταξη της περίπτωσης ζ' της παραγράψσυ 
3 του άρθρου 36 του ν. 3028/2002 αντικαθίσταται ως 
εξής: 

«ζ. η επάρκεια του προϋπολογισμού και του προγράμ¬ 
ματος ανασκαφής, συντήρησης και δημσσίευσης των 
ευρημάτων, καθώς και οι πηγές χρηματοδότησης της 
ανασκαφής». 

Άρθρο 16 
Εξουσιοδότηση 

Με απόφαση τσυ Υπσυργού Πολιτισμσύ μπσρούν να 
ρυθμίζονται θέματα μεταφοράς αρχείων μεταξύ των 
υπηρεσιών, καθώς και σχέσεων της Διευθύνσεως με τις 
λοιπές υπηρεσίες τσυ Υπσυργείσυ Πολιτισμσύ και κάθε 
άλλη σχετική λεπτσμέρεια. 

Άρθρο 17 

Η αγωγή που ασκείται δυνάμει τσυ άρθρου 5 της 
Σύμβασης υΝΙϋΒΟΙΤ για τα κλαπέντα ή παρανόμως εξα- 
χθέντα πολιτιστικά αγαθά υπάγεται στην αρμσδιότητα 
τσυ Μσνομελούς Πρωτοδικείου που δικάζει κατά την 
τακτική διαδικασία. Στο δικάγραφο της αγωγής αυτής 
πρέπει επί ποινή απαραδέκτου να περιλαμβάνεται κάθε 
πληροφορία, πραγματικής ή νομικής φύσης, η οπσία 
μπορεί να επιτρέψει στο δικαστήριο να κρίνει εάν πλη- 
ρούνται οι προϋποθέσεις των παραγράφων 1 έως 3 του 
ως άνω άρθρου. 

Το αιτούν Συμβαλλόμενο Κράτος μπορεί ακόμα να 
ζητήσει τη λήψη ασφαλιστικών μέτρων κατά του νομέα 
ή του κατόχου. Ιδίως μπορεί να ζητήσει την ενέργεια, 
παράλειψη ή ανοχή ορισμένης πράξης από εκείνον, κατά 
του οποίου στρέφεται αίτηση, ή κάθε άλλσ ασφαλιστικό 
μέτρο πρόσφορο για την εξασφάλιση ή διατήρηση του 
δικαιώματος ή τη ρύθμιση κατάστασης, όπως επίσης και 
την απαγόρευση πράξεων νομής ή κατοχής ή και την 
επιδίκαση σε αυτό της νσμής του πολιτιστικού αγαθού 
κατά τις διατάξεις των άρθρων 731 έως 734 του Κώδικα 
Πολιτικής Δικονομίας. 

Η αίτηση για τη λήψη ασφαλιστικών μέτρων υπάγε¬ 
ται στην αρμσδιότητα του Μονομελούς Πρωτοδικείου 
Αθηνών. Κατά της απόφασης του Μονομελούς Πρω¬ 
τοδικείου επιτρέπεται έφεση ενώπιον του Εφετείου 
Αθηνών. Η έφεση δικάζεται κατά την ίδια διαδικασία, 
ενώ εφαρμόζονται αναλόγως και οι διατάξεις των παρα¬ 
γράφων 3 και 4 του άρθρου 734 του Κώδικα Πολιτικής 
Δικονομίας. 

Άρθρο 18 

Η πρώτη παράγραφος της περίπτωσης ε' της παρα- 
γράφσυ 1 τσυ άρθρου 2 του ν. 2557/1997 αντικαθίσταται 
ως εξής: 

«ε. Όργανα διοίκησης του Εθνικού Μουσείου Σύγχρο¬ 
νης Τέχνης και του Κρατικού Μουσείου Σύγχρονης Τέ¬ 
χνης είναι το Διοικητικό Συμβούλιο.» 

Η έβδομη παράγραφος της υποπερίπτωσης αα' της 
περίπτωσης ε' της παραγράφου 1 του άρθρου 2 του 
V. 2557/1997 αντικαθίσταται ως εξής: 

«Το Διοικητικό Συμβούλιο είναι αρμόδιο για όλα γε¬ 
νικώς τα ζητήματα που αφορούν στη διοίκηση και δια¬ 


χείριση του Μουσείου. Στο Διοικητικό Συμβούλιο ανήκει 
ιδίως η αρμοδιότητα για τη χάραξη της πολιτιστικής 
πολιτικής του Μουσείου, στο πλαίσιο της κείμενης νομο¬ 
θεσίας, τσυ εσωτερικσύ κανονισμού και της εικαστικής 
πσλιτικής του Υπουργείου Πολιτισμού, η συνομολόγηση, 
υπογραφή και εκτέλεση με τις εξαιρέσεις πσυ πρσβλέ- 
πονται στον παρόντα νόμο κάθε σύμβασης απαραί¬ 
τητης για σύσταση δικαιωμάτων ή υπσχρεώσεων τσυ 
Μουσείου, η αποδοχή δωρεών, εισφορών ή χορηγιών, η 
σύναψη δανείων, η πειθαρχική εξουσία δεύτερου βαθμού 
για το προσωπικό του Μουσείου, η κατάρτιση τσυ ετή¬ 
σιου προϋπολογισμού, η σύνταξη της ετήσιας έκθεσης 
και του ισολογισμού και η διενέργεια στο τέλος κάθε 
διαχειριστικής χρήσης ελέγχου νομιμάτητας και απο¬ 
λογισμού του έργου του Διευθυντή.» 

Η υποπερίπτωση ββ' της περίπτωσης ε' της παρα¬ 
γράφου 1 του άρθρου 2 του ν. 2557/1997 αντικαθίσταται 
ως εξής: 

«ββ. Ο Υπουργάς Πολιτισμού με απόφασή του, που 
δημοσιεύεται στην Εφημερίδα της Κυβερνήσεως, διο¬ 
ρίζει τον Διευθυντή του Μουσείου με τετραετή θητεία 
που μπορεί να ανανεώνεται. Ο Διευθυντής του Μου¬ 
σείου πρέπει να διαθέτει πτυχίο Α.Ε.Ι., διδακτορικό ή 
μεταπτυχιακό τίτλο Α.Ε.Ι. στη Μουσεισλογία ή Ιστορία ή 
Θεωρία της Τέχνης ή Αισθητική ή Πολιτιστική Δισίκηση 
και Διαχείριση της ημεδαπής ή ισότιμο τίτλο σχολών 
της αλλοδαπής, πενταετή τουλάχιστον επαγγελματική 
εμπειρία σε θέματα εικαστικής και μσυσειακής πσλιτι¬ 
κής, δημσσιεύσεις επιστημονικών εργασιών σε θέματα 
ιστσρίας και θεωρίας της τέχνης και γνώση δύο γλωσ¬ 
σών από τις ακόλουθες: αγγλική, γαλλική, γερμανική, 
ιταλική, ισπανική και ρωσική. 

Οι αποδσχές του Διευθυντή του Μουσείου καθορίζο¬ 
νται με κοινή απόφαση των Υπσυργών Οικονομίας και 
Οικονομικών και Πολιτισμού. Στη θέση τσυ Διευθυντή 
τσυ Μσυσείσυ μπορεί να διορίζεται και μόνιμος υπάλλη¬ 
λος του Δημοσίου, των Ν.Π.Δ.Δ. ή υπάλληλος του ευρύ¬ 
τερου δημόσιου τομέα, εφόσον έχει τα προβλεπόμενα 
από την παραπάνω παράγραφο προσόντα. Ο χρόνος 
υπηρεσίας που διανύεται στη θέση αυτή λογίζεται για 
όλες τις συνέπειες, ως πραγματική υπηρεσία στην ορ¬ 
γανική του θέση. Ο δισριζόμενος, μετά τη λήξη της 
θητείας του, επανέρχεται αυτοδικαίως στην οργανική 
θέση που κατείχε πριν από το διορισμό του, η οποία 
παραμένει κενή. 

Ο Διευθυντής του Μουσείου: 

I. Προΐσταται όλων των Υπηρεσιών του Μουσείου, 
εποπτεύει και συντονίζει τη λειτουργία τους, επιβλέπει 
την εκτέλεση των απσφάσεων του Δ.Σ., των νόμων και 
του εσωτερικού κανονισμού λειτουργίας, εγκρίνει τις 
λειτουργικές δαπάνες στο πλαίσιο του εγκεκριμένου 
από το Δ.Σ. ετήσιου προϋπολογισμού, ασκεί δε επι¬ 
πλέον αρμοδιότητες που του εκχωρεί το Δ.Σ. και έχει 
κάθε αρμοδιότητα που σχετίζεται με τη λειτσυργία των 
Υπηρεσιών του Μουσείου. 

II. Σχεδιάζει το σύνολο του επιστημονικού και καλλιτε¬ 
χνικού προγραμματισμού, σύμφωνα με τους σκοπούς και 
την πολιτιστική πολιτική του Μουσείου και, κατόπιν έγκρι¬ 
σης του Δ.Σ., μεριμνά για την πραγματοποίησή τσυ. 

III. Εισηγείται στο Δ.Σ. τον εμπλουτισμό των συλλο¬ 
γών του Μουσείου με αγορές, καθώς και την αποδοχή 
δωρεών, χορηγιών, κληρονομιών, κληροδοσιών, παρα¬ 
χωρήσεων και με άλλσυς νόμιμους τρόπους. 

IV. Εισηγείται στο Δ.Σ. οποιοδήποτε θέμα έχει σχέση 
με το επιστημονικό, διοικητικό και το βοηθητικό προ¬ 
σωπικό του Μουσείου. 

V. Προτείνει στο Δ.Σ. τον ετήσιο προϋπολογισμό του 
Μουσείου και υποβάλλει προς έγκριση κάθε έτος απο¬ 
λογισμό του έργου του στο Δ.Σ. του Μουσείου. 

VI. Ασκεί πειθαρχική εξουσία σε πρώτο βαθμό στο 
προσωπικό του Μουσείου.» 

Άρθρο 19 

Η περίπτωση γ' της παραγράφου 2 του άρθρου 5 του 
V. 3614/2007 τροποποιείται και αντικαθίσταται ως εξής: 

«Η ειδική υπηρεσία διαχείρισης του επιχειρησιακού 
προγράμματος «Πολιτισμός» του ΚΠΣ 2000-2006, η 
οποία συστάθηκε στο Υπουργείο Πολιτισμού, ασκεί κα¬ 
θήκοντα στρατηγικού σχεδιασμού και συντονισμού της 
εφαρμογής των πράξεων στον τομέα πολιτισμού των 
επιχειρησιακών προγραμμάτων του ΕΣΠΑ, καθήκοντα 
ενδιάμεσου φορέα διαχείρισης κατά τα οριζόμενα στο 
άρθρο 4 του παρόντος στα επιχειρησιακά προγράμματα 
«Ανταγωνιστικότητα και Επιχειρηματικότητα», «Περιβάλ¬ 
λον - Αειφόρος Ανάπτυξη», «Εκπαίδευση και Δια Βίου 
Μάθηση», «Ανάπτυξη Ανθρώπινου Δυναμικού», «Ψηφιακή 
Σύγκλιση», «Ευρωπαϊκή Εδαφική Συνεργασία», «Διοικητι¬ 
κή Μεταρρύθμιση», «Αλιεία», «Ενίσχυση της Προσπελα- 
σιμότητας» και σε όλα τα περιφερειακά επιχειρησιακά 
προγράμματα, καθώς και αρμοδιότητες διαχείρισης του 
εθνικού αναπτυξιακού προγράμματος του Υπουργείου 
Πολιτισμού.» 

Άρθρο 20 
Έναρξη ισχύος 

Η ισχύς του παρόντος νόμου αρχίζει, εκτός αν ορίζεται 
διαφορετικά στον παρόντα νόμο, από τη δημοσίευσή 
του στην Εφημερίδα της Κυβερνήσεως. 


Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του κράτους. 

Αθήνα, 18 Απριλίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 


ΕΣΩΤΕΡΙΚΩΝ 

ΠΡ. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Θ. ΜΠΑΚΟΓΙΑΝΝΗ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Φ. ΠΑΛΛΗ-ΠΕΤΡΑΛΙΑ 

ΔΙΚΑΙΟΣΥΝΗΣ 

ΣΩΤ. ΧΑΤΖΗΓΑΚΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΑΝΑΠΤΥΞΗΣ 

ΧΡ. ΦΩΛΙΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΕΥΡ. ΣΤΥΛΙΑΝΙΔΗΣ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΛ. ΚΟΝΤΟΣ 

ΠΟΛΙΤΙΣΜΟΥ 

Μ.-Γ. ΛΙΑΠΗΣ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΝ. ΧΑΤΖΗΔΑΚΗΣ 


Θεωρήθηκε και τέθηκε η Μεγάλη Σφραγίδα του 
Κράτους. 

Αθήνα, 21 Απριλίου 2008 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΣΩΤ. ΧΑΤΖΗΓΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδας 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοο(ρή 

• Για τα Φ.Ε.Κ. από 1 μέχρι 16 σελίδες σε 1 €, πρσσαυξανόμενη κατά 0,20 € για κάθε επιπλέσν σκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε. ■ Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οό-ΓΟΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά; 210 4071010 ■ (εχ; 210 4071010 - ΙηίβΓηεΙ; Ιιί1ρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Λ.Λ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.6ΐ.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08;00 μέχρι 13;00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐο://\Λίνννν.6ΐ.αΓ - θ-ηΊθΐΙ: νν6ΐ3Γη35ΐ6Γ.6ΐ(α)6ΐ.αΓ 

* 01000702204080008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. ■ Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































